cyanic-selkie/wikianc huggingface dataset:
स्वामी कल्याणदेव
प्रो० रामपाल सिंह (भूतपूर्व प्राचार्य गांधी पॉलीटैक्निक कालेज) ने बताया कि स्वामी जी के जब तक हाथ-पाव सही काम करते रहे उन्होंने कभी किसी से अपना काम नहीं कराया, वे गांधी जी की भांति अपना कार्य स्वंय ही करते थे। वे कहा करते थे कि इस शरीर को आरामतलबी का आदि मत बनाओ, अपनी सुख सुविधा के लिए दूसरों को कष्ट मत दो। शीत काल में वे जल्दी उठते और अपनी कुटिया के आगे झाडू लगाते जो भी सूखी लकडी, सूखे पत्ते मिलते उनका ढेर बनाकर उसमें आग लगाकर अपना पानी गरम करते, जबिक स्वामी जी के कई भगत उनकी सेवा करने के लिए हर समय तत्पर रहते थे। वे भ्रष्टाचार के काफी खिलाफ थे। समाज में फैले भ्रष्ट तंत्र पर स्वामी जी को बहुत पीडा होती थी।
स्वामी जी ने अपने जीवन काल में सुखदेव मंदिर में साधु-संतों व आम जन के लिए एक अन्न क्षेत्र की स्थापना कराई, भागवत कथा के लिए सुचारू बडे हवादार कक्षों का निर्माण कराया, ताकि लोग भगवत रस पान कर सके।
समाज की अतुलनीय एवं विशिष्ट सेवाओं के लिए स्वामी कल्याणदेव को वर्ष 1982 में तत्कालीन राष्ट्रपति नीलम संजीव रेड्डी ने पद्मश्री से अलंकृत किया। तत्कालीन राष्ट्रपति के आर नारायण ने वर्ष 2000 में पद्मभूषण की उपाधि दी। चौधरी चरण सिंह विश्वविद्यालय के मेरठ दीक्षांत समारोह में तत्कालीन राज्यपाल विष्णुकांत शास्त्री ने डी-लिट की उपाधि प्रदान की थी।
साकिब जुल्फिकार
साकिब जुल्फिकार (जन्म 28 मार्च 1997) एक डच क्रिकेटर हैं। उन्होंने 17 जुलाई 2017 को संयुक्त अरब अमीरात के खिलाफ नीदरलैंड के लिए लिस्ट ए में पदार्पण किया। मैच में, उन्होंने अपने भाइयों असद और सिकंदर के साथ खेला, एक ही खेल में एक पेशेवर क्रिकेट टीम के लिए खेलने वाले ट्रिपल का पहला उदाहरण बन गया। उन्होंने 15 अगस्त 2017 को आईसीसी इंटरकांटिनेंटल कप 2015-17 में नीदरलैंड के लिए प्रथम श्रेणी में पदार्पण किया।
मोतीपुर, मुजफ़्फ़रपुर
मोतीपुर (Motipur) भारत के बिहार राज्य के मुज़फ्फरपुर ज़िले में स्थित एक नगर है। यह इसी नाम के प्रखण्ड का मुख्यालय भी है। 2021 में, मोतीपुर नगर पंचायत को नगर परिषद में अपग्रेड किया गया।
एस॰ एल॰ बी॰ एस॰ इंजीनियरिंग कॉलेज
एस॰ एल॰ बी॰ एस॰ इंजीनियरिंग कॉलेज जोधपुर में स्थित एक तकनीकी कॉलेज है। यह जोधपुर-जयपुर हाई-वे, डांगियावास के पास जोधपुर रेलवे स्टेशन से लगभग २५ किलोमीटर की दूरी पर स्थित है। यह अखिल भारतीय तकनीकी शिक्षा परिषद द्वारा अनुमोदित है और बीकानेर तकनीकी विश्वविद्यालय से संबद्ध है। एस॰ एल॰ बी॰ एस॰ इंजीनियरिंग कॉलेज श्री लाल बहादुर शास्त्री अनुसंधान एवं प्रशिक्षण संस्थान की एक इकाई है।
गुर्जरदेश
गुर्जर देश या गुर्जरत्रा एक ऐतिहासिक क्षेत्र था जिसका विस्तार भारत के वर्तमान राजस्थान राज्य के पूर्वी हिस्से और गुजरात राज्य के उत्तरी हिस्से पर था यह माना जाता है कि गुर्जर प्रतिहार पाचंवी सदी ईसवी के आसपास इस क्षेत्र में आए और अरावली के पश्चिम में अपनी मुख्य बस्तियाँ बसाईं, यह क्षेत्र गुर्जरत्रा के नाम से जाना गया और बाद में वे पूर्व और दक्षिण की ओर बढ़े। बाद में इस क्षेत्र की सबसे प्रमुख शक्ति के रूप में उभरे इन्होंने उत्तर भारत के एक बड़े हिस्से पर अपना साम्राज्य क़ायम किया और कन्नौज को अपनी राजधानी बनाया जो उनसे पहले हर्षवर्द्धन की राजधानी थी। इससे पहले वर्तमान गुजरात राज्य के दक्षिणी भाग को लाट, सौराष्ट्र और काठियावाड़ के नाम से जाना जाता था। सातवीं शताब्दी तक गुजरात के भरूच से निकालकर गुजरात राजस्थान हरियाणा पंजाब पश्चिमी उत्तर प्रदेश दिल्ली उत्तरी मध्य प्रदेश पर एक बहुत ही बड़े राजवंश शुरुआत हुई जिसे गुर्जर प्रतिहार राजवंश के नाम से जाना गया। अतः इस क्षेत्र को गुर्ज राष्ट्र कहां जाने लगा। इसके अलावा इस नाम की पहुँच और भी उत्तर में पंजाब तक देखी जाती है। पाकिस्तानी पंजाब का गुजरात ज़िला, गुजराँवाला ज़िला, गुजरांवाला शहर और रावलपिंडी ज़िले का गूज़र ख़ान शहर इत्यादि इसके उदाहरण गिनाये जाते हैं। हालाँकि, अन्य मत यह भी है  स्वयं उस मूल आरंभिक क़बीले के लोगों का संस्कृत में अनूदित नाम था; और यह भी कि गुर्जरत्रा शब्द स्वयं ही गुजरात का संस्कृत रूप था।
क्रमविकासीय जीवविज्ञान
क्रम-विकासीय जीवविज्ञान जीव विज्ञान का उपक्षेत्र है जो विकासवादी प्रक्रियाओं (प्राकृतिक चयन, सामान्य वंश, अटकल) का अध्ययन करता है जिसने पृथ्वी पर जीवन की विविधता का उत्पादन किया। 1930 के दशक में, जूलियन हक्सले ने जैविक अनुसंधान के पहले असंबंधित क्षेत्रों जैसे कि आनुवांशिकी और पारिस्थितिकी, सिस्टमैटिक्स और पैलियंटोलॉजी से समझ के आधुनिक संश्लेषण को क्या कहा, क्रम-विकासवादी जीव विज्ञान का अनुशासन उभरा।
उत्पत्ति या विकास (Evolution) उस विज्ञान को कहते हैं जिससे ज्ञात होता है किसी प्रकार का एक जाति बदलते बदलते एक दूसरी जाति को जन्म देती है। पुरातन काल में मनुष्य सोचता था कि ईश्वर ने सभी प्रकार के जीवों का सृजन एक साथ ही कर दिया है। ऐसे विचार धीरे धीरे बदलते गए। आजकल के वैज्ञानिकों का मत है कि प्रकृति में नाना विधियों से जीन प्रणाली एकाएक बदल सकती है। इसे उत्परिवर्तन (mutation) कहते हैं। ऐसे अनेक उत्परिवर्तन होते रहते हैं, पर जो जननक्रिया में खरे उतरें और वातावरण में जम सकें, वे रह जाते हैं। इस प्रकार नए पौधे की उत्पत्ति होती है। वर्णकोत्पादकों की संख्या दुगुनी, तिगुनी या कई गुनी हो कर नए प्रकार के गुण पैदा करती हैं। इन्हें बहुगुणित कहते हैं। बहुगुणितता (polypoidy) द्वारा भी नए जीवों की उत्पत्ति का विकास होता है।
अल्फांसो क्वारोन
अल्फोंसो क्वारोन ओरोज्को (जन्म 28 नवंबर 1961) एक मैक्सिकन फ़िल्म निर्देशक, पटकथा लेखक, निर्माता, छायाकार और संपादक हैं। उनके काम को आलोचनात्मक प्रशंसा और कई वाहवाही मिली है। उन्हें ग्यारह अकादमी पुरस्कारों के लिए नामांकित किया गया है और पांच जीते हैं, जिसमें ग्रेविटी (2013) और रोमा (2018) के लिए दो सर्वश्रेष्ठ निर्देशक पुरस्कार शामिल है, वे यह पुरस्कार प्राप्त करने वाले पहले लैटिन अमेरिकी निर्देशक हैं। क्वारोन की अन्य उल्लेखनीय फिल्मों में नाटक वाय टू ममा तंबीएन (2001), फंतासी फिल्म हैरी पॉटर और अज़्काबान का क़ैदी (2004), और डायस्टोपियन थ्रिलर चिल्ड्रेन ऑफ़ मेन (2006) शामिल हैं।
प्रारंभिक जीवन
अल्फोंसो क्वारोन ओरोज़्को का जन्म मेक्सिको सिटी में 28 नवंबर 1961 को हुआ था, वे अल्फ्रेडो क्यूरोन के बेटे थे, जो परमाणु चिकित्सा में विशेषज्ञता वाले डॉक्टर थे और क्रिस्टीना ओरोज़्को, जो एक दवा जैव रसायनविद् है। उनके दो भाई हैं, कार्लोस, एक फिल्म निर्माता और अल्फ्रेडो, एक संरक्षण जीवविज्ञानी है। क्वारोन ने नेशनल ऑटोनॉमस यूनिवर्सिटी ऑफ़ मेक्सिको में दर्शनशास्त्र और उसी विश्वविद्यालय के एक स्कूल सीयूईसी में फिल्म निर्माण की पढ़ाई की। वहां, उनकी मुलाकात निर्देशक कार्लोस मार्कोविच और छायाकार इमैनुएल लुबज़्की से हुई और उन्होंने उनकी पहली लघु फिल्म, वेंजेस इज़ माइन बनाई।
व्यक्तिगत जीवन
क्वारोन शाकाहारी है और 2000 से लंदन में रह रहे हैं।
क्वारोन की पहली शादी मारियाना एलिसोन्डो से हुई थी, जिसके साथ उनका एक बेटा, जोन्से क्वारोन है, जिसका जन्म 1981 में हुआ था। उनकी दूसरी शादी, 2001 से 2008, इतालवी अभिनेत्री और स्वतंत्र पत्रकार एनालिसा बग्लियानी से हुई, जिनके साथ उनके दो बच्चे हैं: टेस बू क्वारोन जन्म 2002, और ओल्मो टेओडोरो क्वारोन, का जन्म 2005 में हुआ था।
फिनाइल समूह
कार्बनिक रसायन में फिनाइल समूह (phenyl group या phenyl ring) परमाणुओं का एक चक्रीय समूह है जिसका सूत्र C6H5 है। फिनाइल समूह का, बेंजीन से निकट का सम्बन्ध है और इसे उस बेंजीन रिंग जैसा मान सकते हैं जिसमें हाइड्रोजन का एक परमाणु कम है।
फिनाइल समूह में 6 कार्बन परमाणु एक चक्रीय शृंखला में परस्पर आबन्धित होते हैं और एक समतल रिंग बनाते हैं। इनमें से 5 कार्बन परमाणु हाइड्रोजन के 5 परमाणुओं से आबन्धित होते हैं और छठा कार्बन परमाणु एक प्रतिस्थापी (substituent) से आबन्धित होता है। फिनाइल समूह, एक सर्वत्रप्राप्य (commonplace) समूह है।
यांग्त्सीक्यांग
यांग्त्सीक्यांग, चीन की सबसे लम्बी नदी है, जो सीकांग के पहाड़ी क्षेत्र से निकलकर, दक्षिण-पश्चिम से उत्तर-पूर्व दिशा की ओर बहती हुई, पूर्वी चीन सागर में गिरती है। इसे चांग ज्यांग (Simplified Chinese 长江, Traditional Chinese 長江, Cháng Jiāng) या यांग्त्सी या यांग्ज़ी भी कहते हैं। यह विश्व की तीसरी सबसे लम्बी नदी है। प्रायः पश्चिम से पूर्व की दिशा में बहने वाली इस नदी की लम्बाई लगभग 6300 किलोमीटर है।
यह सर्वप्रथम कुछ दूर उच्च पहाड़ी क्षेत्र में बहने के पश्चात् लाल बेसिन में प्रसेश करती है, जहाँ धरातल अत्यंत कटा फटा एवं कुछ असमतल है। यहाँ मिलक्यांग, चुंगक्यांग, सुइनिंग और कयाओलिंगक्यांग सहायक नदियाँ उत्तर से आकर मिलती हैं। ये सभी नाव्य हैं तथा उपजाऊ घाटियाँ बनाती हैं। लाल बेसिन को पार कर यांग्त्सीक्यांग एक गहरी घाटी में बहती हुई समतल भूभाग में प्रवेश करती है। यहाँ कई झीलें मिलती हैं, जिनमें से तीन मिट्टी भर जाने से महत्वपूर्ण थालों का रूप ले चुकी हैं। दो थालों को तो नदी ने दो दो भागों में बाँट दिया है। तीसरा काफी नीचा है, जहाँ कभी कभी बाढ़ आ जाती है। नदी घाटी का यह भाग काफी उपजाऊ है। यहाँ उत्तर से हेन और दक्षिण से सियांग नामक सहायक नदियाँ इसमें आकर मिलती हैं, जो नाव्य हैं। बड़े समुद्री जहाज यांग्त्सीक्यांग द्वारा हैंकाऊ तथा बड़ी नावें और स्टीमर आइशांग तक आ जा सकते हैं। तत्पश्चात् यांग्त्सीक्यांग क्यांगसू प्रांत में डेल्टा बनाती है, जहाँ का भूभाग कुछ पहाडियों को छोड़कर लगभग समतल है। डेल्टा की संपूर्ण समतल भूमि बहुत उपजाऊ है।
यांग्त्सी घाटी के विभिन्न भागों में धान, गेहूँ, जौ, कपास, चाय, ज्वार- बाजरा, मक्का, गन्ना, तंबबाकू, अफीम, तिलहन, मटर, बीन, फल और शाक भाजियाँ आदि उपजते हैं। रेशम का भी यहाँ उत्पादन होता है। अत: कृषि एवं यातायात की सुलभता के कारण संपूर्ण यांग्त्सीघाटी में जनसंख्या बहुत घनी हो गई है।
कर्तव्य (1979 फ़िल्म)
संगीत
सभी गीत के संगीतकार लक्ष्मीकांत-प्यारेलाल है|
दक्षिण अफ्रीकी क्रिकेट टीम का भारत दौरा २०२२–२३
दक्षिण अफ्रीकी क्रिकेट टीम तीन एक दिवसीय अंतर्राष्ट्रीय (वनडे) और तीन ट्वेंटी-20 अंतर्राष्ट्रीय मैच खेलने के लिए सितंबर और अक्टूबर २०२२ में भारत का दौरा करने वाली है। अगस्त २०२२ में भारतीय क्रिकेट कंट्रोल बोर्ड ने दौरे के कार्यक्रम की पुष्टि की थी। वनडे श्रृंखला उद्घाटन 2020-2023 आईसीसी क्रिकेट विश्व कप सुपर लीग का हिस्सा रहेगी।
स्क्वॉड
दक्षिण अफ्रीका ने ब्योर्न फोर्टुइन, मार्को जेनसेन और एंडिले फेहलुकवेओ को टी20ई टीम के लिए स्टैंडबाय खिलाड़ी के रूप में नामित किया। दीपक हुड्डा और मोहम्मद शमी को भारत की T20I टीम से बाहर कर दिया गया और उनकी जगह क्रमशः श्रेयस अय्यर और उमेश यादव को लिया गया। शाहबाज अहमद को भी भारत की टी20 टीम में शामिल किया गया। 30 सितंबर को, मोहम्मद सिराज को जसप्रीत बुमराह के प्रतिस्थापन के रूप में जोड़ा गया, जो पीठ की चोट के कारण टी20ई श्रृंखला पर शासन किया गया था। दक्षिण अफ्रीका के ड्वेन प्रिटोरियस को तीसरे टी 20 आई के दौरान एक फ्रैक्चर्ड अंगूठे को बनाए रखने के बाद एकदिवसीय टीम से बाहर कर दिया गया था, मार्को जेन्सन को उनके प्रतिस्थापन के रूप में नामित किया गया था। दूसरे एकदिवसीय मैच से पहले, दीपक चाहर को उनकी पीठ में अकड़न के कारण एकदिवसीय श्रृंखला से बाहर कर दिया गया था और उनकी जगह वाशिंगटन सुंदर को लिया गया था।
नोट्स
केशव महाराज और डेविड मिलर ने क्रमशः दूसरे और तीसरे वनडे में दक्षिण अफ्रीका की कप्तानी की।
पारो मुजफ्फरपुर
पारो बिहार के मुजफ्फरपुर जिले का एक उपनगर एवं प्रखंड है।
सोनूडीह गाँव, सनहौला (भागलपुर)
सोनूडीह सनहौला, भागलपुर, बिहार स्थित एक गाँव है।
अदिति गुप्ता
अदिति गुप्ता, जन्म २१ अप्रैल, १९८८, एक भारतीय टेलीविज़न अभिनेत्री हैं। अदिति ने अपना स्वप्निल प्रथम-अभिनय बालाजी टेलीविज़न के 'किस देश में है मेरा दिल' नामक कार्यक्रम में हर्षद चोपड़ा के विपर्यय स्वरूप किया था जब वे केवल १९ वर्ष की थीं। उनका गृहनगर पुणे है और वे एक व्यवहार अभिकल्पक (फैशन डिजाइनर) बनना चाहती थीं, लेकिन परिस्थितियां कुछ ऐसी बदलीं की उन्हें मुख्य भूमिका निभाने का अवसर मिल गया।
रोमन लिपि में अदिति का नाम Aditi ना लिखकर Additi लिखा जाता है। इसका हिन्दी में नाम इस प्रकार बनेगा 'अद्दिति'। यह इसलिए क्योंकि बालाजी टेलीविज़न की स्वामी एकता कपूर का अंकज्योतिष में बहुत विश्वास है और इसलिए उन्होंने नाम में एक अतिरिक्त d जोड़ दिया है। अदिति का कहना है कि वे अपने अभिनय-पात्र हीर से बिल्कुल विपरीत हैं और बहिर्मुखी हैं और लड़कों से इश्कबाज़ी करना पसंद करती हैं। व्यवसाय से अदिति पुणे से एक व्यवहार अभिकल्पक हैं।
अभी वह बालाजी टेलीफ़िल्म्स के धरावाहिक किस देश में है मेरा दिल में हीर नाम की लड़की की मुख्य भूमिका निभा रही हैं। वृतांतों पर उन्होनें विभिन्न प्रदर्शन किए हैं, जैसे स्टार परिवार अवार्डस, स्टार प्लस के रंग दे इंडिया वृतांत, बालाजी के दिवाली रिश्तों की इत्यादि। उन्होनें कैमिया (अतिथि भूमिका) भुमिकाएं भी निभाई हैं जैसे कयामथ में और बालाजी के कार्यक्रम कसौटी जिंदगी की के अंतिम धारावाहिक में।
कार्बनिक यैगिकों का शोधन
कार्बनिक यैगिकों का शोधन
कार्बनिक यौगिक चाहे प्राकृतिक स्रोत से प्राप्त हों, या प्रयोगशाला में संश्लेषित किए जाएं, उनमें कुछ न कुछ अपद्रव्य अवश्य रह जाते हैं। फलतः शुद्ध कार्बनिक यौगिक प्राप्त करने हुते इन अपद्रव्यों को इन द्रव्यों में से पृथक करना आवश्यक हो जता है। अपद्रव्यों को दूर करने की प्रक्रिया को शोधन कहते हैं।
शोधन की विधियां
कार्बनिक पदार्थों के शोधन के लिए कई विधियां काम में लाई जातीं हैं। इनमें से प्रमुख विधियां निम्न हैं:-
ये मेरा प्यार
ये मेरा प्यार स्टार प्लस पर प्रसारित होने वाला एक भारतीय हिन्दी धारावाहिक है। यह जुलाई 2015 से स्टार प्लस पर शुरू होने वाला है। यह एक प्रेम कहानी पर आधारित है। इसका निर्माण एकता कपूर और शोभा कपूर ने किया है। इसमें अंकित कोटनाका और मोना सिंह मुख्य भूमिका में हैं।
बाधा द्वीप
बाधा द्वीप (barrier island) तटों पर स्थित एक प्रकार के द्वीप होते हैं जो बहुत चपटे या ढेरों के रूप में जमा रेत के बने होते हैं और समुद्री लहरों व ज्वारभाटाओं द्वारा तट के समानांतर बन जाते हैं। यह अक्सर शृंखलाओं में बन जाते हैं जिनमें चंद द्वीपों से लेकर दर्ज़न से भी अधिक द्वीप हो सकते हैं। आंधी-तूफ़ान और अन्य प्रक्रियाओं से इनमें बदलाव होते रहते हैं लेकिन बाधा द्वीप समुद्री लहरों की ऊर्जा झेलकर अपने पीछे स्थित खारी अनूप झीलों के पानी को शांत रखते हैं जिससे वहाँ आर्द्रभूमि वातावरण पनप सकते हैं।
बाधा द्वीपों की शृंखलाएँ सैंकड़ों किलोमीटर तक चल सकती हैं जिनमें लम्बे आकार के द्वीप एक दूसरे से केवल ज्वारभाटा जल के प्रवाह द्वारा कटी हुई नहरों से से अलग परिभाषित होते हैं। संयुक्त राज्य अमेरिका के टेक्सस राज्य का पादरे द्वीप विश्व का सबसे लम्बा बाधा द्वीप है और इसकी लम्बाई १८२ किमी है। अनुमान लगाया गया है कि दुनिया के लगभग १३% तटरेखाओं पर बाधा द्वीप बने हुए हैं।
चमडोली पूर्णिया, रानीखेत तहसील
चमडोली पूर्णिया, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
देवतालाब
देवतालाब भारतीय राज्य मध्य प्रदेश के रीवा जिले में एक मध्यम आकार का गाँव है। यहाँ की कुल जनसंख्या वर्ष 2011 की जनगणना अनुसार 1,495 है। यह गाँव रीवा जिले की मऊगंज तहसील में पड़ता है। तहसील मुख्यालय मऊगंज से मनगांव को जोड़ने वाले राष्ट्रीय राजमार्ग 135 पर यह गाँव दोनों कस्बों के लगभग मध्य में स्थित है।
देवतालाब की प्रसिद्धि का कारण यहाँ स्थित शिव मंदिर है जिसके बारे में आसपास के लोगों में मान्यता है कि यह एक ही पत्थर का बना हुआ मंदिर है जिसे स्वयं विश्वकर्मा ने एक ही रात में निर्मित किया था। यहाँ प्रतिवर्ष तीन मेले आयोजित होते हैं और काफ़ी संख्या में श्रद्धालु पहुँचते हैं।
फीदो (प्लेटोनीय संवाद)
फीदो या फाइदो ( Phaedo, , फाइदोन ), जिसे प्राचीन पाठक "आत्मा पर" (On the soul) के नाम से भी जानते हैं, रिपब्लिक और सिम्पोज़ियम के साथ-साथ प्लेटो के मध्य काल के सबसे प्रसिद्ध संवादों में से एक है। संवाद का दार्शनिक विषय आत्मा की अमरता है। यह सुकरात की मृत्यु से पहले के आखिरी घंटों पर आधारित है, और यूथिफ्रो, अपॉलॉजी और क्रीटो के बाद दार्शनिक के अंतिम दिनों का विवरण देने वाला प्लेटो का चौथा और आखिरी संवाद है।
फीदो में मुख्य विषयों में से एक यह विचार है कि आत्मा अमर है। संवाद में, सुकरात ने हेमलॉक पीने से मृत्युदंड दिए जाने से पहले अपने अंतिम दिन परवर्ती जीवन की प्रकृति पर चर्चा की। सुकरात को राज्य के देवताओं में विश्वास न करने के लिए और नगर के युवाओं को भ्रष्ट करने के लिए एथेनियाई न्यायपीठ द्वारा कैद और मौत की सजा सुनाई गई थी (हालांकि कुछ विद्वानों का मानना है कि यह दंड उनके लोकतंत्र के विपरीत " दार्शनिक राजाओं " के समर्थन के लिए अधिक था)
सुकरात के दोस्तों के एक समूह के साथ द्वंद्वात्मकता में संलग्न होकर, जिसमें दो थेब्सीय, सेब्स और सिमियास शामिल थे, सुकरात ने आत्मा की अमरता के लिए विभिन्न तर्कों की खोज की ताकि यह दिखाया जा सके कि एक पुनर्जन्म है जिसमें आत्मा मृत्यु के बाद निवास करेगी और, जोड़ों और अच्छे लोगों के लिए, "हर प्यारी चीज़" के साथ अधिक एकजुट होंगे और ग्रीक देवताओं से अधिक शक्तिशाली बनेंगे। फीदो कहानी बताता है कि चर्चा के बाद, वह और अन्य लोग सुकरात की मृत्यु को देखने के लिए वहाँ थे।
फीदो का पहली बार यूनानी से लैटिन में अनुवाद एपुलियस द्वारा किया गया था लेकिन कोई प्रति नहीं बची, इसलिए हेनरी अरिस्टिपस ने 1160 में एक नया अनुवाद तैयार किया।
ड्रयु बैरीमोर
ड्रयु ब्लीथ बैरीमोर (जन्म 22 फ़रवरी 1975) एक अमेरिकी अभिनेत्री, फ़िल्म निर्माता और फ़िल्म निर्देशिका हैं। वे अमेरिकी कलाकार बैरीमोर परिवार की सबसे छोटी सदस्या और जॉन बैरीमोर की पोती हैं। सबसे पहले वे एक विज्ञापन में नज़र आईं, जब उनकी उम्र केवल ग्यारह महीने थी। बैरीमोर ने 1980 में आल्टर्ड स्टेट्स से फ़िल्मों की शुरूआत की। बाद में, उन्होंने ई.टी. द एक्स्ट्रा-टेर्रेस्ट्रियल में अपनी ज़बरदस्त भूमिका निभाई। वे जल्द ही हॉलीवुड की सर्वाधिक जाने-माने बाल कलाकारों में से एक बन गईं, जहां मुख्य रूप से उन्होंने हास्य भूमिकाओं में ख़ुद को स्थापित किया।
एक अशांत बचपन के बाद, जो ड्रग और शराब के दुरुपयोग और दो बार पुनर्वास के अनुभव से गुज़रा, बैरीमोर ने अपनी 1990 की आत्मकथा लिटल गर्ल लॉस्ट लिखी। उन्होंने कई फ़िल्मों के ज़रिए बाल कलाकार से वयस्क अभिनेत्री के रूप में सफलतापूर्वक परिवर्तन किया, जिनमें शामिल हैं पाईज़न आइवी बैड गर्ल्स बॉय्स ऑन द साइड, और एवरीवन सेज़ आई लव यू। इसके बाद, उन्होंने द वेडिंग सिंगर और लकी यू जैसी रोमांटिक हास्य फ़िल्मों से खुद को स्थापित किया।
1990 में, उन्होंने अपनी साझेदार नैन्सी जुवोनेन के साथ मिल कर फ्लॉवर फ़िल्म्स नामक निर्माण कंपनी की स्थापना की, जिनकी पहली फ़िल्म बैरीमोर अभिनीत 1999 की नेवर बीन किस्ड थी। फ़्लावर फ़िल्म्स ने बैरीमोर अभिनीत चार्लीज़ एन्जिल्स, 50 फ़र्स्ट डेट्स, और म्यूज़िक एंड लिरिक्स, साथ ही साथ पंथ फ़िल्म डॉनी डार्को का निर्माण किया। बैरीमोर की हाल की परियोजनाओं में शामिल हैं ही ईज़ नॉट देट इन्टू यू, बेवर्ली हिल्स चिहुआहुआ, और एवरीबडी इज़ फ़ाइन. हॉलीवुड वॉक ऑफ़ फ़ेम का सितारा हासिल करने वाली बैरीमोर, 2007 पीपल पत्रिका की 100 सबसे खूबसूरत लोगों वाले अंक के मुखपृष्ठ पर नज़र आईं।
बैरीमोर को संयुक्त राष्ट्र विश्व खाद्य कार्यक्रम के लिए भूख के खिलाफ़ राजदूत के रूप में नामित किया गया। तब से उन्होंने कार्यक्रम को $1 मिलियन दान किए हैं। 2007 में, वे कवर गर्ल की प्रसाधन सामग्री के लिए नवीनतम मॉडल और प्रवक्ता तथा गुच्ची के नवीनतम गहनों के लिए नया चेहरा बनीं।
2010 में उन्हें ग्रे गार्डन में लिटल एडी की भूमिका के लिए स्क्रीन एक्टर्स गिल्ड पुरस्कार और लघु-श्रृंखला या टेलीविज़न फ़िल्म में सर्वश्रेष्ठ अभिनेत्री के गोल्डन ग्लोब पुरस्कार से सम्मानित किया गया।
प्रारंभिक जीवन
बैरीमोर का जन्म कल्वर सिटी, कैलिफ़ोर्निया में अमेरिकी अभिनेता जॉन ड्रयु बैरीमोर और ब्रैनेनबर्ग, पश्चिम जर्मनी में विस्थापित व्यक्तियों के शिविर में द्वितीय विश्व युद्ध के हंगेरियन शरणार्थियों के यहां जन्मी, अभिनेत्री बनने की इच्छुक इलडिको जेड बैरीमोर (उर्फ़ माकौ) की बेटी के रूप में हुआ। बैरीमोर, अपने पिता की ओर से एक पूर्वज, अभिनेता मौरिस कॉस्टेलो के माध्यम से आयरिश मूल की हैं। उनके जन्म के बाद माता-पिता के बीच तलाक़ हो गया। उनका एक सौतेला भाई है जॉन ब्लिथ बैरीमोर, जोकि एक अभिनेता हैं और दो सौतेली बहनें, ब्लिथ डोलोरेस बैरीमोर और ब्रह्मा (जेसिका) ब्लिथ बैरीमोर।
बैरीमोर अभिनेता परिवार से जुड़ी हैं: उनके परदादा-परदादी, परनाना-परनानी क्रमशः मॉरिस बैरीमोर और जॉर्जी ड्रयु बैरीमोर, मॉरिस कॉस्टेलो और माई कॉस्टेलो (उर्फ़ आल्ट्सशुक) और उनके दादा-दादी जॉन बैरीमोर और डोलोरेस कॉस्टेलो सभी कलाकार थे; जॉन बैरीमोर यक़ीनन अपनी पीढ़ी के सर्वाधिक प्रशंसित अभिनेता रहे हैं। वे लायोनेल बैरीमोर, ईथेल बैरीमोर और हेलेन कॉस्टेलो की परपोती भतीजी हैं, जॉन ड्रयु और अभिनेत्री लूइसा लेन ड्रयु की पर परपोती और मूक फ़िल्म अभिनेता/लेखक/निर्देशक सिडनी ड्रयु की परपोती भतीजी हैं। वे निर्देशक स्टीवन स्पीलबर्ग, और सोफ़िया लॉरेन की गॉड-डॉटर भी हैं।
उनका पहला नाम, ड्रयु, उनकी परदादी जॉर्जी ड्रयु बैरीमोर का विवाह पूर्व नाम था; उनका बीच का नाम ब्लिथ, उनके परदादा मॉरिस बैरीमोर द्वारा स्थापित राजवंश का मूल उपनाम था।
अक्खड़ युग
अचानक स्टार बनने के बाद, बैरीमोर का बचपन बेहद उलझनों से घिरा रहा. वे जब छोटी बच्ची थीं, तभी से नियमित रूप से प्रसिद्ध स्टूडियो 54 जाया करती थीं, जबकि नौ साल की उम्र में सिगरेट, 11 साल की उम्र में शराब और 12 में मारिजुआना पीने और 13 में कोकेन सूंघने लगी थीं। उनकी रात की ज़िंदगी और लगातार जश्न मनाना, मीडिया के लिए एक लोकप्रिय विषय बन गया था। वे 13 साल की उम्र में पुनर्वास में रही थीं। 14 साल की उम्र में एक आत्महत्या के प्रयास की वजह से उनकी दुबारा पुनर्वसन में वापसी हुई, जिसके बाद तीन महीने कर वे गायक डेविड क्रॉसबी और उनकी पत्नी के साथ रही थीं। क्रॉसबी ने कहा कि उनका यह निवास उतावलेपन से भरा था, क्योंकि उन्हें "संयम के प्रति समर्पित लोगों के आस-पास रहने की ज़रूरत थी।" बाद में बैरीमोर ने अपनी 1990 आत्मकथा लिटल गर्ल लॉस्ट में अपने जीवन की इस अवधि का वर्णन किया है। अगले साल, बाल अदालत में मुक्ति के लिए याचिका की सफलता के बाद वे अपने घर चली आईं और फिर कभी इसे नहीं दोहराया.
नई छवि
अपनी किशोरावस्था के अंत में, बैरीमोर ने एक नई छवि को आगे बढ़ाया जब उन्होंने पॉइज़न आइवी (1992) में एक चालाक किशोर बहकाने वाली युवती की भूमिका निभाई, जो बॉक्स ऑफ़िस पर असफल रही, पर वीडियो और केबल पर काफ़ी लोकप्रिय हुई. उसी वर्ष, 17 वर्ष की उम्र में, उन्होंने इंटरव्यू पत्रिका के जुलाई अंक के मुखपृष्ठ पर अपने तत्कालीन मंगेतर, अभिनेता जेमी वाल्टर्स के साथ नग्न भंगिमा में नज़र आईं और साथ ही, पत्रिका के अंदर के पृष्ठों पर भी उनके नग्न चित्र प्रकाशित हुए. 1993 में, बैरीमोर ने फ़िल्म गनक्रेज़ी के लिए दूसरा गोल्डन ग्लोब नामांकन अर्जित किया। बैरीमोर ने प्लेबॉय के जनवरी 1995 अंक के लिए भी नग्न मुद्रा में चित्र खिंचवाए. स्टीवन स्पीलबर्ग, जिन्होंने ''ई.टी. द एक्स्ट्रा-टेर्रेस्ट्रियल'' में बतौर बाल कलाकार उन्हें निर्देशित किया था, उनके बीसवें जन्मदिन पर उपहार स्वरूप रजाई दी, जिस पर नोट लिखा था, "अपने तन को ढंक लो". उसके साथ संलग्न थीं प्लेबॉय की तस्वीरों की प्रतियां, जिन्हें उनके कला विभाग ने इतना बदल दिया कि वे पूरी तरह से पोशाक पहने नज़र आईं. इस अवधि के दौरान वे अपनी पांच फ़िल्मों में नग्न दिखाई दीं। 1995 में लेट शो विथ डेविड लेटरमैन में भाग लेते समय, बैरीमोर डेविड लेटरमैन की डेस्क पर चढ़ गईं और उनके जन्मदिन समारोह के अवसर पर, कैमरे की ओर पीठ करते हुए, अपने स्तनों को उनकी ओर खोल दिया। वे इस अवधि के दौरान गेस? जीन्स विज्ञापन की एक श्रृंखला में मॉडल बन कर दिखाई दीं। उन्होंने 1992 में स्तन घटाने के लिए शल्य चिकित्सा करवाई और इस विषय पर कहा:
"I really love my body and the way it is right now. There's something very awkward about women and their breasts because men look at them so much. When they're huge, you become very self-conscious. Your back hurts. You find that whatever you wear, you look heavy in. It's uncomfortable. I've learned something, though, about breasts through my years of pondering and pontificating, and that is: Men love them, and I love that."
ख्याति की ओर वापसी
1995 में, बैरीमोर ने व्हूपी गोल्डबर्ग और मरियम-लुईस पार्कर के समक्ष बॉय्स ऑन द साइड में काम किया, और जोएल शॉमाकर की फ़िल्म बैटमैन फ़ॉरेवर में उन्होंने टॉमी ली जोन्स के पाखंडी किरदार की रखैल की छोटी-सी भूमिका निभाई. अगले साल, उन्होंने सफल हॉरर फ़िल्म स्क्रीम में एक छोटा-सा किरदार निभाया। बैरीमोर ने अभिनय के मामले में अत्यधिक विश्वसनीय होना और बॉक्स ऑफिस का शीर्ष आकर्षण बने रहना जारी रखा। उन्हें अक्सर विशफ़ुल थिंकिंग (1996) द वेडिंग सिंगर (1998), और होम फ़्राइस (1998) जैसी रोमांटिक हास्य भूमिकाएं दी जाती थीं।
उनकी कंपनी, फ्लॉवर फ़िल्म्स द्वारा निर्मित फिल्मों में काम करने के अलावा, चार्लीज़ एन्जिल्स सहित बैरीमोर ने राइडिंग इन कार्स विथ बॉय्स (2001) कॉमेडी/ड्रामा में एक नाटकीय भूमिका निभाई थी, जिसमें उन्होंने एक नशीली दवाओं के आदी पिता के साथ एक असफल शादी में किशोर वय की मां की भूमिका निभाई थी (बेवर्ली डी 'ओनोफ़्रियो के वास्तविक जीवन की कहानी पर आधारित). 2002 में, बैरीमोर सैम रॉकवेल और जूलिया रॉबर्ट्स के साथ कनफ़ेशन्स ऑफ़ ए डेंजरस माइंड में दिखाई दीं।
फ़्लावर फ़िल्म्स
1995 में, बैरीमोर ने व्यावसायिक भागीदार नैन्सी जुवोनेन के साथ फ़्लावर फ़िल्म्स नामक एक निर्माण कंपनी की स्थापना की। कंपनी द्वारा निर्मित पहली फ़िल्म थी 1999 की नेवर बीन किस्ड. कंपनी की दूसरी पेशकश थी, चार्लीज़ एन्जिल्स (2000), जो वर्ष 2000 में बॉक्स ऑफिस पर भारी रूप से सफल होते हुए बैरीमोर और कंपनी, दोनों की प्रतिष्ठा को मज़बूत करने में मददगार साबित हुई।
जब रिचर्ड केली की पहली फ़िल्म डॉनी डार्को के निर्माण में अड़चन की धमकी दी गई, तब बैरीमोर फ्लॉवर फ़िल्म्स की ओर से वित्त पोषण के साथ आगे आईं और करेन पोमेरॉय, शीर्षक किरदार की अंग्रेज़ी शिक्षिका की छोटी भूमिका अदा की। हालांकि फ़िल्म 9/11 के परिणामस्वरूप बॉक्स ऑफ़िस पर सफल होते-होते रह गई, लेकिन डीवीडी रिलीज़ के बाद पंथ फ़िल्म के स्तर को छू गईं, जब उसने साज़िश के चक्कर को सुलझाने और ख़ुलासा करने वाले समर्पित असंख्य वेबसाइटों को प्रोत्साहित किया।
50 फ़र्स्ट डेट्स के बाद फ़ीवर पिच (2005) और 2007 में म्यूज़िक एंड लिरिक्स और लकी यू जारी हुईं. बैरीमोर की अभी हाल की परियोजनाओं में 2008 की बेवर्ली हिल्स चिहुआहुआ और 2009 की ही इज़ जस्ट नॉट दैट इन्टू यू, ग्रे गार्डन्स तथा एवरीबडी इज़ फ़ाइन शामिल हैं।
बैरीमोर द्वारा निर्देशित पहली फ़िल्म व्हिप इट, 2009 अक्टूबर में जारी की गई। व्हिप इट में एलेन पेज और मार्शिया गे हार्डन ने अभिनय किया और यह सौंदर्य प्रतियोगिताओं के जुनून और ऑस्टिन, टेक्सास गर्ल्स रोलर डर्बी टीम पर केंद्रित है। बैरीमोर ने भी इस फ़िल्म में अभिनय किया।
कॅरियर की अन्य विशिष्टताएं
बैरीमोर ने एनिमेटेड कॉमेडी फैमिली गाइ में ब्रायन ग्रिफ़िन की सीधी-सादी प्रेमिका, जिलियन की आवर्ती भूमिका शुरू की। अब तक उन्होंने आठ कड़ियों में अभिनय किया है।  2005 के वृत्तचित्र माई डेट विथ ड्रयु की वे कथा-वस्तु थीं। इसमें, एक महत्वाकांक्षी फ़िल्म निर्माता और बैरीमोर का प्रशंसक, उनसे प्रेमवष मिलने की कोशिश में अपने सीमित संसाधनों का उपयोग करता है।
3 फ़रवरी 2004 को उन्होंने हॉलीवुड वॉक ऑफ़ फ़ेम पर एक सितारा हासिल किया।
बैरीमोर की फ़िल्मों का दुनिया भर में बॉक्स ऑफिस पर सकल $2.3 बिलियन से अधिक है। द हॉलीवुड रिपोर्टर की वार्षिक सितारों के 10 शीर्ष वेतन के अनुसार, 2006 के लिए वे प्रति फ़िल्म सबसे अधिक वेतन पाने वाली अभिनेत्रियों में दूसरे स्थान पर रहीं।
3 फ़रवरी 2007 को, बैरीमोर ने पांचवीं बार सैटरडे नाइट लाइव (एस०एन०एल) का आयोजन किया, जिसकी वजह से वे शो के इतिहास में दूसरी महिला मेजबान (कैंडीस बरगन के बाद) बनीं। उन्होंने 10 अक्टूबर 2009 को फिर से मेजबानी की और छह बार मेजबानी करने वाली प्रथम महिला बनीं। बैरीमोर अभी भी शो की मेजबानी करने वाली सबसे कम उम्र की सेलिब्रिटी (1982, सात साल की उम्र में) होने का रिकॉर्ड रखती हैं।
2007 में बैरीमोर कवरगर्ल प्रसाधन-सामग्री की मॉडल और महिला प्रवक्ता बन गईं, और पीपल्स की वार्षिक 100 सर्वाधिक सुंदर लोगों की सूची में प्रथम स्थान पर थीं।  2007 में, उन्हें गुच्ची आभूषणों का नया चेहरा नामित किया गया।   बैरीमोर को आइ एम जी मॉडल न्यूयॉर्क शहर के लिए अनुबंधित किया गया है।
मई 2007 में, बैरीमोर को भूख के खिलाफ़ संयुक्त राष्ट्र विश्व खाद्य कार्यक्रम के लिए राजदूत के रूप में नामित किया गया और बाद में उन्होंने इस उद्देश्य के लिए $1 मिलियन दान में दिए।
निजी जीवन
1991 के दौरान, 16 साल की उम्र में बैरीमोर की सगाई, हॉलीवुड निर्माता लेलैंड हेवार्ड के पोते लेलैंड हेवार्ड के साथ हुई। लेकिन कुछ ही महीनों के बाद, यह सगाई टूट गई। उसके शीघ्र बाद, 1992-93 में बैरीमोर की सगाई संगीतकार/अभिनेता जेमी वाल्टर्स के साथ हुई और वे उनके साथ रहने लगीं.
20 मार्च से 28 अप्रैल 1994 तक वे वेल्श बारटेन्डर से बार के मालिक बनने वाले जेरेमी थॉमस की विवाहित पत्नी थीं। हास्य अभिनेता टॉम ग्रीन से अपनी दूसरी शादी के बाद वे 7 जुलाई 2001 से 15 अक्टूबर 2002 तक उनके साथ रहीं। ग्रीन ने दिसंबर 2001 में तलाक़ के लिए अर्जी दायर की। 2002 में बैरीमोर ने स्ट्रोक्स के ड्रमर फ़ैब्रिज़ियो मोरेटी से एक संगीत समारोह में मिलने के बाद, उनसे डेटिंग शुरू की। बहरहाल, उनका पांच साल का रिश्ता, 10 जनवरी 2007 को ख़त्म हो गया। सबसे हाल ही में उन्होंने जस्टिन लांग से डेटिंग की, तथापि, जुलाई 2008 उन्होंने अपने अलग होने की पुष्टि की। 2009 में इस जोड़ी का पुनर्मिलन हुआ और अस वीकली ने रिपोर्ट किया कि दोनों ने आगामी फ़िल्म गोईंग द डिस्टेन्स में एक साथ काम करने के लिए अनुबंध पर हस्ताक्षर किए।
1990 के दशक में बैरीमोर को अक्सर उभयलिंगी के रूप में वर्णित किया गया, हालांकि 1997 में एक साक्षात्कार को दौरान उन्होंने कहा कि वे दो साल से एक औरत के साथ नहीं रही हैं। 2004 में उन्हें यह कहते हुए उद्धृत किया गया कि "एक महिला दूसरी महिला के साथ सुंदर हैं, बिल्कुल उसी तरह जैसे एक पुरुष और एक महिला एक साथ अच्छे लगते हैं। एक महिला के साथ होना, अपने ही शरीर की खोज की तरह है, लेकिन किसी और के माध्यम से. जब मैं छोटी थी, तब मैं बहुत-सी महिलाओं के साथ जाया करती थी। पूरी तरह से. मैं इससे प्यार करती हूं". मार्च, 2007 में पत्रिका के पूर्व संपादक जेन प्रैट ने अपने सिरियस सैटेलाइट रेडियो शो में दावा किया कि नब्बे के दशक के मध्य में उनका बैरीमोर के साथ रोमांस का चक्कर था।
बैरीमोर पहले शाकाहारी थीं, लेकिन बाद में उन्होंने मांस खाना शुरू कर दिया।
बाहरी कड़ियाँ
}}
खास महल
खास महल  आगरा किले में संगमरमर से निर्मित एक महल है। शाहजहां ने इस ऐतिहासिक महल का निर्माण कराया। यह महल भारतीय-ईरानी विशेषताओं का उत्कृष्ट उदाहरण है। ये बादशाह का सोने का कमरा या आरामगाह माना जाता है। खासमहल की बाईं ओर 'मुसम्‍मन बुर्ज' है। यह अष्‍टभुजी स्‍तंभ एक खुले मंडप के साथ बना है।
मंगलयान
मंगलयान, (औपचारिक नाम: मंगल कक्षित्र मिशन), भारत का प्रथम मंगल अभियान है। यह भारत की प्रथम ग्रहों के बीच का मिशन है। वस्तुत: यह भारतीय अंतरिक्ष अनुसंधान संगठन की एक महत्वाकांक्षी अन्तरिक्ष परियोजना है। इस परियोजना के अन्तर्गत 5 नवम्बर 2013 को 2 बजकर 38 मिनट पर मंगल ग्रह की परिक्रमा करने हेतु छोड़ा गया एक उपग्रह आंध्र प्रदेश के श्रीहरिकोटा स्थित सतीश धवन अंतरिक्ष केंद्र से ध्रुवीय उपग्रह प्रक्षेपण यान (पीएसऍलवी) सी-25 के द्वारा सफलतापूर्वक छोड़ा गया।
इसके साथ ही भारत भी अब उन देशों में शामिल हो गया है जिन्होंने मंगल पर अपने यान भेजे हैं। वैसे अब तक मंगल को जानने के लिये शुरू किये गये दो तिहाई अभियान असफल भी रहे हैं परन्तु 24 सितंबर 2014 को मंगल पर पहुँचने के साथ ही भारत विश्व में अपने प्रथम प्रयास में ही सफल होने वाला पहला देश तथा सोवियत रूस, नासा और यूरोपीय अंतरिक्ष एजेंसी के बाद दुनिया का चौथा देश बन गया है। इसके अतिरिक्त ये मंगल पर भेजा गया सबसे सस्ता मिशन भी है। भारत एशिया का भी ऐसा करने वाला प्रथम पहला देश बन गया। क्योंकि इससे पहले चीन और जापान अपने मंगल अभियान में असफल रहे थे।
वस्तुतः यह एक प्रौद्योगिकी प्रदर्शन परियोजना है जिसका लक्ष्य अन्तरग्रहीय अन्तरिक्ष मिशनों के लिये आवश्यक डिजाइन, नियोजन, प्रबन्धन तथा क्रियान्वयन का विकास करना है। ऑर्बिटर अपने पांच उपकरणों के साथ मंगल की परिक्रमा करता रहेगा तथा वैज्ञानिक उद्देश्य को प्राप्त करने के लिए आंकड़े व तस्वीरें पृथ्वी पर भेजेगा। अंतरिक्ष यान पर वर्तमान में इसरो टेलीमेट्री, ट्रैकिंग और कमांड नेटवर्क (इस्ट्रैक),बंगलौर के अंतरिक्षयान नियंत्रण केंद्र से भारतीय डीप स्पेस नेटवर्क एंटीना की सहायता से नजर रखी जा रही मंगलयान मिशन की लागत ₹ 450 करोड़ रुपए आई थी
इतिहास
23 नवंबर 2008 को, मंगल ग्रह के लिए एक मानव रहित मिशन की पहली सार्वजनिक अभिस्वीकृति की घोषणा इसरो के अध्यक्ष माधवन नायर द्वारा की थी। मंगलयान मिशन की अवधारणा 2008 में चंद्र उपग्रह चंद्रयान-1 के प्रक्षेपण के बाद अंतरिक्ष विज्ञान और भारतीय प्रौद्योगिकी संस्थान द्वारा 2010 में एक व्यवहार्यता अध्ययन के साथ शुरू हुआ। भारत सरकार ने परियोजना को 3 अगस्त 2012 में मंजूरी दी। इसके बाद भारतीय अंतरिक्ष अनुसंधान संगठन ने 125 करोड़ रुपये (19$ मिलियन) के ऑर्बिटर के लिए आवश्यक अध्ययन पूरा किया। परियोजना की कुल लागत 454 करोड़ रुपये (67$ मिलियन) हुई।
अंतरिक्ष एजेंसी ने 28 अक्तूबर 2013 लांच की योजना बनाई। लेकिन प्रशांत महासागर में खराब मौसम के कारण इसरो के अंतरिक्ष यान ट्रैकिंग जहाजों को पहुंचने में देरी हुई। जिससे अभियान को 5 नवंबर 2013 तक स्थगित कर दिया गया था। ईंधन की बचत के लिए होहमान्न स्थानांतरण कक्षा में लांच के अवसर हर 26 महीने घटित होते हैं। इस मामले में यह 2013, 2016 और 2018 में लॉन्च विंडोज़ है।
पीएसएलवी-एक्सएल लांच सी25 वाहन को जोड़ने का कार्य 5 अगस्त 2013 को शुरू हुआ। मंगलयान को वाहन के साथ जोड़ने के लिए 2 अक्टूबर 2013 को श्रीहरिकोटा भेज दिया गया। उपग्रह के विकास को तेजी से रिकार्ड 15 महीने में पूरा किया गया। अमेरिका की संघीय सरकार के बंद के बावजूद, नासा ने 5 अक्टूबर 2013 को मिशन के लिए संचार और नेविगेशन समर्थन प्रदान करने की पुष्टि की। 30 सितंबर 2014 को एक बैठक के दौरान, नासा और इसरो के अधिकारियों ने मंगल ग्रह के भविष्य के संयुक्त मिशन के लिए मार्ग स्थापित करने के लिए एक समझौते पर हस्ताक्षर किए। तथा दोनों देशों ने मंगलयान और मेवेन अंतरिक्ष यानो के आंकड़े को साझा करेने का फैसला किया।
लागत
इस मिशन की लागत 450 करोड़ रुपये (करीब 6 करोड़ 90 लाख डॉलर) है। यह नासा के पहले मंगल मिशन का दसवां और चीन-जापान के नाकाम मंगल अभियानों का एक चौथाई भर है। यह सबसे छोटे रोकेट PSLV के जरिए सम्पन्न हुआ
मिशन के उद्देश्य
मंगलयान का मुख्य उद्देश्य भारत के रॉकेट प्रक्षेपण प्रणाली, अंतरिक्ष यान के निर्माण और संचालन क्षमताओं का प्रदर्शन करने के लिए हैं। विशेष रूप से, मिशन का प्राथमिक उद्देश्य ग्रहों के बीच के लिए मिशन के संचालन,उपग्रह डिजाइन, योजना और प्रबंधन के लिए आवश्यक तकनीक का विकास करना है। द्वितीयक उद्देश्य मंगल ग्रह की सतह का स्वदेशी वैज्ञानिक उपकरणों का उपयोग कर विशेषताओं का पता लगाना है।
मुख्य उद्देश्य
मिशन का मुख्य उद्देश्य ग्रहों के मिशन के संचालन के लिए उपग्रह डिजाइन, योजना और प्रबंधन के लिए आवश्यक प्रौद्योगिकी का विकास जिसमें प्रमुख निम्न कार्यों:
वैज्ञानिक उद्देश्य
वैज्ञानिक उद्देश्यों में निम्न प्रमुख पहलुओं का पालन:
मिशन मंगल के चाँद का भी निरीक्षण करने के लिए कई अवसर प्रदान करेगा।
प्रमुख उपकरण
मंगलयान के साथ पाँच प्रयोगात्मक उपकरण भेजे गये हैं जिनका कुल भार १५ किलोग्राम है। -
अभियान कालक्रम
यह इसकी 20 करोड़ किलोमीटर से ज्यादा लम्बी यात्रा शुरूआत थी जिसमें नौ महीने से भी ज्यादा का समय लगना था और वैज्ञानिकों के समने सबसे बड़ी चुनौती इसके अन्तिम चरण में यान को बिल्कुल सटीक तौर पर धीमा करने की थी ताकि मंगल ग्रह अपने छोटे गुरुत्व बल के जरिये इसे अपने उपग्रह के रूप में स्वीकार करने को तैयार हो जाये। , इसरो प्रमुख डॉ० के राधाकृष्णन ने कहा कि मंगल अभियान की परीक्षा में हम पास हुए या फेल, यह 24 सितम्बर को ही पता चलेगा।
जिस समय यान मंगल की कक्षा में प्रविष्ट हुआ उस समय पृथ्वी तक इसके संकेतों को पहुंचने में लगभग 12 मिनट 28 सेकंड का समय लगा। ये संकेत नासा के कैनबरा और गोल्डस्टोन स्थित डीप स्पेस नेटवर्क स्टेशनों ने ग्रहण किए और आंकड़े रीयल टाइम पर यहां इसरो स्टेशन भेजे गए।
नारैनी (तहसील), बांदा
यह तहसील बांदा जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 188 गांव हैं।
बोचहाँ मुजफ्फरपुर
बोचहां बिहार के मुजफ्फरपुर जिले का एक उपनगर एवं प्रखंड है।
2020 पंजाब, भारत में कोरोनावायरस महामारी
पंजाब में 2019–20 कोरोनावायरस महामारी का पहला मामला 9 मार्च 2020 को अमृतसर में पाया गया था। तक, स्वास्थ्य और परिवार कल्याण मंत्रालय ने पंजाब में कुल 313 मामलों की पुष्टि की है, जिसमें से 18 लोगों की मौतें हुई है और 72 लोग ठीक हुए हैं।
सोहैल गाँव, सनहौला (भागलपुर)
सोहैल सनहौला, भागलपुर, बिहार स्थित एक गाँव है।
पेड्रो कोलिन्स
पेड्रो टिरोन कॉलिंस (जन्म 12 अगस्त, 1976 को बोस्कोबेल, सेंट पीटर, बारबाडोस में) एक पश्चिम भारतीय क्रिकेटर हैं। वह किसी भी गेंदबाज द्वारा अधिकतम दो बार टेस्ट में सचिन तेंदुलकर को आउट करने का रिकॉर्ड रखते हैं।
वह फिदेल एडवर्ड्स के सौतेले भाई हैं। वह बहुत कम बाएं हाथ के सीम गेंदबाजों में से एक हैं जिन्हें वेस्टइंडीज क्रिकेट टीम का प्रतिनिधित्व करने का मौका मिला है। उनकी गेंदबाजी भी कैरेबियाई क्रिकेट पर हावी होने वाले गेंदबाजों के सामान्य हिट-ऑफ-डेक प्रकार की तुलना में लाइन और लंबाई की अधिकता पर निर्भर है। उन्होंने 2001-02 में वेस्टइंडीज टेस्ट सीरीज के दौरान सचिन तेंदुलकर को दो बार आउट करने के बाद प्रसिद्धि हासिल की। 34.13 पर 106 विकेट के शानदार टेस्ट रिकॉर्ड के बावजूद, उन्होंने वेस्टइंडीज की हालिया टीमों में एक नियमित स्थान को सुरक्षित करने का प्रबंधन नहीं किया, लेकिन 2007 विश्व ट्वेंटी 20 टीम में शामिल किया गया था। 2007 में उन्होंने सरे के साथ एक कोलपैक खिलाड़ी के रूप में दो साल का अनुबंध किया जिसने अपने वेस्टइंडीज के भविष्य को संदेह में डाल दिया, वह उस सौदे के अंत में छोड़ दिया।
30 मार्च 2010 को मिडलसेक्स ने 2010 सीज़न के लिए अपने हस्ताक्षर की घोषणा की।
रक्षा (1982 फ़िल्म)
रक्षा १९८२ में बनी हिन्दी भाषा की फ़िल्म है।
अ-ब-स
सूरा अ- ब- स (इंग्लिश: Abasa) इस्लाम के पवित्र ग्रन्थ कुरआन का 80 वां सूरा (अध्याय) है। इसमें 22 आयतें हैं। =नाम= इस सूरा के अरबी भाषा के नाम को क़ुरआन के प्रमुख हिंदी अनुवाद में सूरा अ़- ब- स और प्रसिद्ध किंग फ़हद प्रेस के अनुवाद में सूरा अ़बस नाम दिया गया है।
नाम पहले ही शब्द “अ़- ब- स" (त्यौरी चढ़ाई) को इस सूरा का नाम दिया गया है। =अवतरणकाल=
मक्की सूरा अर्थात् पैग़म्बर मुहम्मद के मदीना के निवास के समय हिजरत से पहले अवतरित हुई।
टीकाकारों और हदीस-शास्त्रियों ने एकमत होकर इस सूरा के अवतरण का कारण यह बताया है कि एक बार अल्लाह के रसूल (सल्ल.) की सभा में मक्का मुअज़्ज़मा के कुछ बड़े सरदार बैठे हुए थे और नबी (सल्ल.) उन्हें इस्लाम को स्वीकार करने पर तैयार करने की कोशिश कर रहे थे। इतने में इब्ने उम्मे मकतूम (रजि.) नामक एक नेत्रहीन व्यक्ति नबी (सल्ल.) की सेवा में उपस्थित हुए और उन्होंने आप (सल्ल.) से इस्लाम के सम्बन्ध में कुछ पूछना चाहा। नबी (सल्ल.) को उनका यह हस्तक्षेप अप्रिय लगा और आपने उनसे बेरुखी बरती। इसपर अल्लाह की ओर से यह सूरा अवतरित हुई। इस ऐतिहासिक घटना से इस सूरा का अवतरणकाल आसानी से निश्चित हो जाता है।
इस सूरा का प्रमुख अनुवाद:
=सन्दर्भ=
=इन्हें भी देखें=
दरमोली, सल्ट तहसील
दरमोली, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
रामनगर विधानसभा निर्वाचन क्षेत्र, उत्तराखण्ड
रामनगर विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। नैनीताल जिले में स्थित यह निर्वाचन क्षेत्र अनारक्षित है। 2012 में इस क्षेत्र में कुल 90,668 मतदाता थे।
विधायक
2012 के विधानसभा चुनाव में अमृता रावत इस क्षेत्र के विधायक चुने गए।
!वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत (उपचुनाव)
कालक्रम
जसवंत सिंह राजपूत
जसवंत सिंह राजपूत (जन्म 10 अगस्त 1926, दिल्ली )भारत के पूर्व हॉकी खिलाड़ी थे। वह 1952 में मोहन बागान से जुड़े। जसवंत 1948 के लंदन ओलिंपिक और 1952 के हेलसिंकी ओलंपिक में स्वर्ण पदक जीतने वाली भारतीय टीम के सदस्य रहे हैं। 28 जनवरी 2015 को लंबी बीमारी के बाद, 88 वर्ष की उम्र में उनका निधन हो गया।
गायघाट मुजफ्फरपुर
गायघाट बिहार के मुजफ्फरपुर जिले का एक उपनगर एवं प्रखंड है।
चंद्रशेखर (टीवी धारावाहिक)
चंद्रशेखर एक स्वतंत्रता सेनानी चंद्रशेखर आजाद के जीवन पर आधारित एक भारतीय ऐतिहासिक नाटक और बायोपिक टेलीविजन श्रृंखला है। इसका प्रीमियर 12 मार्च 2018 को स्टार भारत पर हुआ और इसका निर्माण अनिरुद्ध पाठक ने किया है।
गॉर्गियास (प्लेटोनीय संवाद)
गोर्गियास या गॉर्गियास (, गॉर्गिआस् ) प्लेटो द्वारा 380 ईसा पूर्व के आसपास लिखा गया एक सुकराती संवाद है। संवाद में एक रात्रि भोज समारोह में सुकरात और सोफिस्तों के एक छोटे समूह (और अन्य मेहमानों) के बीच वार्तालाप को दर्शाया गया है। सुकरात ने वाग्मिता (Rhetoric) की सही परिभाषा की तलाश में सोफिस्तों के साथ बहस की, वाग्मिता के सार को इंगित करने और उस समय एथेंस में लोकप्रिय सोफिस्तीय वक्तृत्व की खामियों को उजागर करने का प्रयास किया। शास्त्रीय एथेंस में राजनीतिक और कानूनी लाभ के लिए अनुनय की कला को व्यापक रूप से आवश्यक माना जाता था, और वाग्मिताविदों ने खुद को इस मौलिक कौशल के शिक्षक के रूप में प्रचारित किया। कुछ, गोर्गियास जैसे, विदेशी थे जो बौद्धिक और सांस्कृतिक परिष्कार की प्रतिष्ठा के कारण एथेंस की ओर आकर्षित हुए थे । सुकरात का सुझाव है कि वह सच्ची राजनीति करने वाले कुछ एथेनियाई लोगों में से एक है (521डी)।
श्रोडिङ्गरके विडाल
श्रोडिंगर विडाल एक अस्ट्रियन भौतिकशास्त्रज्ञ अर्विन श्रोडिंगर द्वारा १९३५ सालमे रचेवाले एक मानसप्रयोग है।
हमजाचक गाँव, सनहौला (भागलपुर)
हमजाचक सनहौला, भागलपुर, बिहार स्थित एक गाँव है।
खेल का इतिहास
खेल प्रतियोगिताओं का संक्षिप्त इतिहास
'bhimsarkar.com
प्राचीन समय में लोग बहुत अधिक शक्तिशाली होते थे। तथा राजा-महाराजा अपनी सेना में कई शक्ति लोगो को रखते थे। व आसपास के राज्यों में शक्तिशाली लोगो का बड़ा-चढ़ाकर प्रचार करते थे। ताकि पडोसी राज्यों पर अपना दबदबा कायम रख सके।
परंतु आस-पडोसी राज्य भी कहा कम थे। वे भी बड़ा-चढ़ाकर अपने शक्ति लोगो का प्रचार करते थे। कौन ज्यादा शक्तिशाली है इस बात का फैसला जब तक मुकाबला नहीं हो कैसे बता सकते है। कौन अधिक शक्तिशाली है, यह पता लगाने के लिए आसपास के कई राज्य मिलकर प्रतियोगिता आयोजित करने लगे। बस यही से ही खेल प्रतियोगिताओं की शुरुआत हुई। ओलम्पिक खेलो की शुरुआत भी इसी तरह से हुई थी।
प्राचीन समय में दौड़, मुक्केबाजी, कुश्ती, तलवारबाजी, भला फेंकना, तीरंदाजी, घुड़दौड़ और रथों की दौड़ आदि कई तरह के खेलो का आयोजन होता था। धीरे-धीरे कई देशो से नए-नए खेल व खिलाडी जुड़ने लगे व ओलम्पिक की शुरुआत हुई।
प्राचीन ओलंपिक खेलों का आयोजन 1200 साल पूर्व योद्धा-खिलाड़ियों के बीच हुआ था। हालांकि ओलंपिक का पहला आधिकारिक आयोजन 776 ईसा पूर्व में हुआ था, जबकि आखिरी बार इसका आयोजन 394 ईस्वी में हुआ। इसके बाद रोम के सम्राट थियोडोसिस ने इसे मूर्तिपूजा वाला उत्सव करार देकर इस पर प्रतिबंध लगा दिया गया।
बाहरी कड़ियाँ
खेल प्रतियोगिताओं का संक्षिप्त इतिहास
मैं और मेरा हाथी (1981 फ़िल्म)
मैं और मेरा हाथी 1981 में बनी हिन्दी भाषा की फ़िल्म है।
फतहपुर (तहसील), बाराबंकी
यह तहसील बाराबंकी जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 402 गांव हैं।
कटरा मुजफ्फरपुर
कटरा बिहार के मुजफ्फरपुर जिले का एक उपनगर एवं प्रखंड है। यहा 22 पंचायत है कुछ पंचायतो के नाम इस प़कार है बेरईं दक्षिणी,बेराई उत्तरी, खानपुर, हथौड़ी, अम्मा, मधेपुरा, दहिला, रामनगर, भुसड़ा, पहसौल, खंगुरा, जजुआर, मधेपुरा, नागवारा धनौर, प्रयागबाड़ी, सहिजन आदि। कटरा बागमती नदी के किनारे बसा है आबादी के लिहाज से इस प्रखंड का सबसे बड़ा गांव जजुआर है जिसकी दूरी कटरा से 15 किलोमीटर है वर्तमान में एक जिला परिषद पहसौल के हैं नागवारा पंचायत के मुखिया भी विष्णुपुर  के  लक्ष्मीनिया टोला के हैं।
चमडोली बगोटी, रानीखेत तहसील
चमडोली बगोटी, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
रामचंद्रपुर गाँव, पिपरिया (लखीसराय)
रामचंद्रपुर पिपरिया, लखीसराय, बिहार स्थित एक गाँव है।
जनसांख्यिकी
रामचंद्रपुर बिहार के लखीसराय जिले के पिपरिया ब्लॉक में स्थित एक बड़ा गांव है, जिसमें कुल 1824 परिवार रहते हैं। 2011 की जनगणना के अनुसार रामचंद्रपुर गांव की आबादी 10500 है, जिसमें 5597 पुरुष हैं जबकि 4903 महिलाएं हैं।
रामचंद्रपुर गाँव में 0-6 आयु वर्ग के बच्चों की जनसंख्या 1880 है जो गाँव की कुल जनसंख्या का 17.90% है। रामचंद्रपुर गांव का औसत लिंग अनुपात 876 है जो बिहार राज्य के औसत 918 से कम है। जनगणना के अनुसार रामचंद्रपुर के लिए बाल लिंग अनुपात 983 है, जो बिहार के औसत 935 से अधिक है।
रामचंद्रपुर गांव में बिहार की तुलना में उच्च साक्षरता दर है। 2011 में, बिहार के 61.80% की तुलना में रामचंद्रपुर गांव की साक्षरता दर 69.04% थी। रामचंद्रपुर में पुरुष साक्षरता 75.44% है जबकि महिला साक्षरता दर 61.55% है।
भारत के संविधान और पंचायती राज अधिनियम के अनुसार, रामचंद्रपुर गाँव का प्रशासन सरपंच (गाँव के मुखिया) द्वारा किया जाता है, जो गाँव का प्रतिनिधि होता है।
महाव्युत्पत्ति
महाव्युत्पति (तिब्बती भाषा में : བྱེ་བྲག་ཏུ་རྟོགས་པར་བྱེད་པ།, bye brag tu rtogs par byed pa) संस्कृत-तिब्बती द्विभाषिक पारिभाषिक कोश (Glossary) है। इसमें 285 अध्यायों में लगभग नौ हजार संस्कृत शब्दों का तुल्य तिब्बती शब्द दिये गये हैं। बौद्ध सम्प्रदाय के पारिभाषिक शब्दों का अर्थ देने के साथ-साथ पशु-पक्षियों, वनस्पतियों और रोगों आदि के पर्यायों का इसमें संग्रह है। इसमें लगभग 9,000 शब्द संकलित है। दूसरी ओर, मुहावरों, नामधातु के रूपों और वाक्यों के भी संकलन है। यह विश्व का सबसे पहला द्विभाषी शब्दकोश है। इसकी रचना तिब्बत में आठवीं शताब्दी के अन्तिम भाग एवं 9वीं शताब्दी के आरम्भिक भाग में हुई थी।
महाव्युत्पत्ति का निर्माण संस्कृत के बौद्ध धर्मग्रन्थों का तिब्बती भाषा में अनुवाद करने में सुविधा प्रदान करने के उद्देश्य से किया गया था। बाद में इसी तरह के पारिभाषिक कोश चीनी भाषा, मंगोली भाषा और मंचू भाषा के लिये भी बने।
कष्टार्तव (डिसमेनोरीया)
कष्टार्तव में विभिन्न प्रकार के दर्द हो सकते हैं, जिनमें शामिल है तीक्ष्ण, धड़कता, सुस्त, वमनकारी, जलनकारी, या भेदने वाला दर्द. कष्टार्तव मासिक धर्म के कई दिनों पूर्व से हो सकता है या उसके साथ हो सकता है और यह आमतौर पर मासिक धर्म के उतरते ही कम होने लगता है। कष्टार्तव अत्यधिक रक्त स्राव के साथ हो सकता है जिसे अतिरज (मैनोरेजिया) के नाम से जाना जाता है।
द्वितीयक कष्टार्तव की पहचान तब होती है जब गर्भाशय के भीतर या बाहर अंतर्निहित बीमारी, विकार, या संरचनात्मक विकृति इसके लक्षण के लिए ज़िम्मेदार होते हैं। प्राथमिक कष्टार्तव की पहचान तब होती है जब इनमें से कोई भी नहीं पाया जाता है।
वर्गीकरण
कष्टार्तव को एक अंतर्निहित कारण की उपस्थिति या अनुपस्थिति के आधार पर या तो प्राथमिक या द्वितीयक के रूप में वर्गीकृत किया जा सकता है। द्वितीयक कष्टार्तव मौजूदा हालत के साथ जुड़ा हुआ कष्टार्तव होता है। द्वितीयक कष्टार्तव का सबसे आम कारण होता है अन्तर्गर्भाशय-अस्थानता (एंडोमेट्रियोसिस) अन्य कारणों में शामिल है गर्भाशय का ट्यूमर (लियोमायोमा), ग्रंथिपेश्यर्बुदता (एडेनोमायोसिस), डिम्बग्रंथि पुटी और श्रोणि रक्त-संकुलन. कॉपर आईयूडी की उपस्थिति भी कष्टार्तव का कारण हो सकती है। अन्तर्गर्भाशय-अस्थानता के रोगियों में, लेवोनॉरजेसट्रेल अंतर्गर्भाशयी प्रणाली (मिरेना) को राहत प्रदान करते पाया गया।
संकेत व लक्षण
कष्टार्तव के मुख्य लक्षण हैं पेट के निचले हिस्से, नाभि सम्बन्धी क्षेत्र या सुप्राप्युबिक क्षेत्र में केंद्रित दर्द. इसे सामान्यतः पेट के दाहिने या बांयी ओर महसूस किया जाता है। यह जांघ और पीठ के निचले हिस्से में फैल सकता है। अन्य लक्षणों में मिचली और उल्टी, दस्त या कब्ज, सिर दर्द, चक्कर आना, स्थितिभ्रान्ति, ध्वनि, प्रकाश, गन्ध, स्पर्श के प्रति अतिसम्वेदनशीलता, बेहोशी और थकान शामिल है। कष्टार्तव के लक्षण अक्सर डिंबोत्सर्जन के तुरंत बाद शुरू होते हैं और मासिक धर्म के अंत तक चलते हैं। इसका कारण है कि कष्टार्तव अक्सर डिंबोत्सर्जन के साथ शरीर में हार्मोन के स्तर में होने वाले परिवर्तन के साथ जुड़ा हुआ है। कुछ प्रकार की गर्भ निरोधक गोलियों के सेवन से कष्टार्तव के लक्षणों को रोका जा सकता है, क्योंकि गर्भ निरोधक गोलियां होने वाले डिंबोत्सर्जन को रोक सकती हैं।
पैथोफिज़ियोलॉजी
एक महिला के मासिक धर्म चक्र के दौरान, संभाव्य गर्भावस्था की तैयारी के लिए अन्तःगर्भाशय मोटा हो जाता है। डिंबोत्सर्जन के बाद, यदि डिंब निषेचित नहीं होता और गर्भ नहीं ठहरता, तब निर्मित गर्भाशय ऊतक की जरूरत नहीं होती और वह बह जाता है।
प्रोस्टाग्लैंडीन नामक आणविक यौगिक, मासिक धर्म के दौरान स्रावित होते हैं, जिसका कारण है एंडोमेट्रियल कोशिकाओं का विनाश और उसके परिणामस्वरूप उनके अंतर्निहित सामग्री का स्राव. गर्भाशय में प्रोस्टाग्लैंडीन और अन्य उत्तेजक मध्यस्थों का स्राव गर्भाशय के सिकुड़न का कारण होता हैं। यह पदार्थ प्राथमिक कष्टार्तव का एक प्रमुख कारक माना जाता हैं। जब गर्भाशय की मांसपेशियां सिकुड़ती हैं, वे अन्तःगर्भाशय के ऊतक में रक्त की आपूर्ति को बाधित करता है, जिससे वे खराब हो जाते हैं और मृत हो जाते हैं। गर्भाशय का यह संकुचन तब तक जारी रहता है जब तक कि वे पुराने, मृत अन्तर्गर्भाशयकला सम्बन्धी ऊतक को योनि और गर्भाशय ग्रीवा के माध्यम से नीचोड़ कर शरीर से बाहर निकाल नहीं देता है। ये संकुचन और इसके परिणामस्वरूप पास के ऊतकों को होने वाले अस्थायी ऑक्सीजन की कमी, मासिक धर्म के दौरान अनुभव किये जाने वाले दर्द या "ऐंठन" के लिए जिम्मेदार होती है।
अन्य महिलाओं की तुलना में, प्राथमिक कष्टार्तव वाली महिलाओं में गर्भाशय की पेशी की गतिविधियों में वृद्धि पायी जाती है जिसके तहत उनमें अधिक सिकुड़न और संकुचन की आवृत्ति में वृद्धि होती है।
रोग-निदान
एमआरआई के उपयोग से किये हुए एक अनुसंधान अध्ययन के अनुसार, कष्टार्तव से ग्रसित और युमनोरिक (सामान्य) प्रतिभागियों के गर्भाशय के दृश्य विशेषताओं की तुलना की गयी। अध्ययन से यह निष्कर्ष निकला कि कष्टार्तव से ग्रसित रोगियों में चक्र के 1-3 दिन के दर्द की मात्रा के साथ सहसंबद्धता दिखाई दी और यह नियंत्रण समूह से काफी अलग थी।
पोषाहार
कई पोषक तत्वों वाली खुराक को कष्टार्तव के उपचार के लिए प्रभावी माना जाता है, इनमें शामिल है ओमेगा-3 फैटी एसिड, मैग्नीशियम, विटामिन ई जिंक और थिएमाइन (विटामिन B1)
अनुसंधान इंगित करते हैं कि कष्टार्तव के अंतर्निहित जो तंत्र है वह है ओमेगा 3 फैटी एसिड से प्राप्त गैर-उत्तेजक, वाहिकाविस्‍फारक एइकोस्नोइड और एसिड ओमेगा -6 फैटी से प्राप्त उत्तेजक और, वाहिकाओं को संकुचित करनेवाले एइकोस्नोइड के वितरण के बीच संतुलन. कई अध्ययनों से पता चलता है कि ओमेगा -3 फैटी एसिड का सेवन कोशिका झिल्ली में ओमेगा 6-के एफए को कम करने के द्वारा कष्टार्तव के लक्षण को पलट सकता है। ओमेगा-3 फैटी एसिड का सबसे बड़ा आहार स्रोत सन तेल में पाया जाता है।
ऐसा संकेत दिया गया है कि मैग्नीशियम की खुराक भी राहत प्रदान करती है: दो डबल-ब्लाइंड, कूटभेषज-नियंत्रित अध्ययन ने कष्टार्तव पर मैग्नीशियम के एक सकारात्मक उपचारात्मक प्रभाव को दर्शाया है। एक बेतरतीब, डबल-ब्लाइंड, नियंत्रित परीक्षण ने साबित किया कि विटामिन ई का मौखिक सेवन प्राथमिक कष्टार्तव के दर्द से आराम देता है और रक्त स्राव को भी कम कर देता है। पूर्ववृत्त की एक समीक्षा से पता चला कि मासिक धर्म के शुरू होने से एक से चार दिनों पहले जिंक की रोज़ाना 30-मिलीग्राम के 1 से 3 खुराक, अनिवार्य रूप से सभी मासिक धर्म चेतावनीयों और सभी मासिक धर्म ऐंठन को रोकता है। प्राथमिक कष्टार्तव के उपचार में विटामिन B1 के मौखिक सेवन की प्रभावकारिता को साबित करने के लिए, एक बेतरतीब, डबल-ब्लाइंड, कूटभेषज-नियंत्रित एक अध्ययन 556 लड़कियों पर किया गया जो 12-21 वर्ष की आयु वर्ग की थीं और जिन्हें हल्के से लेकर बहुत अधिक अकड़नेवाला कष्टार्तव था। थिएमाइन हाइड्रोक्लोराइड (विटामिन B1) को 100 मिलीग्राम की एक मौखिक खुराक, 90 दिनों तक रोज़ाना दिया गया। विटामिन बी1 के खुराक को 90 दिनों तक चलाने के बाद 'सक्रिय उपचारों के पहले' समूह और 'कूटभेषज के पहले' समूह के संयुक्त अंतिम परिणाम इस प्रकार थे, 87 प्रतिशत पूरी तरह ठीक हो गयी, 8 प्रतिशत को राहत मिली (दर्द लगभग नहीं के बराबर) और 5 प्रतिशत पर कोई प्रभाव नहीं हुआ। कोई दवा नहीं दिए जाने पर भी यह परिणाम दो महीने बाद भी ऐसे ही रहे। दमन-उन्मुख सभी वर्तमान उपचारों के विपरीत, यह रोगहर उपचार प्रत्यक्ष रूप से रोग के कारण को ठीक करता है, पार्श्व प्रभाव से मुक्त है, सस्ती है और लेने में आसान है। एक नियंत्रित अध्ययन में, थियामाइन (विटामिन बी 1) के सेवन को कष्टार्तव से पीड़ित 87% महिलाओं को "उपचारात्मक" राहत प्रदान करते हुए दिखाया गया।
एनएसएआईडी
नॉन-स्टेरायडल ऐंटी-इन्फ्लेमेट्री ड्रग (NSAID) प्राथमिक कष्टार्तव के दर्द से राहत देने में प्रभावी हैं। एनएसएआईडी के पार्श्व प्रभावों में शामिल है उबकाई, अपच, पेप्टिक अल्सर और दस्त. जो रोगी अधिक प्रचलित एनएसएआईडी को नहीं ले पाते हैं, या जिनके लिए यह अधिक कारगर साबित नहीं होती है, उन्हें कॉक्स-2 प्रावरोधक लेने की सलाह दी जाती है। एक अध्ययन के अनुसार एनएसएआईडी से किया गया पारंपरिक चिकित्सा "रोगसूचक राहत प्रदान करता है, लेकिन लंबे समय तक उपयोग करने पर इसके बढ़ते प्रतिकूल प्रभाव होते हैं", एक अन्य के अनुसार एनएसएआईडी का लम्बे समय तक प्रयोग "गंभीर प्रतिकूल प्रभाव" डाल सकता है।